stanford-oval/wikipedia huggingface dataset:
Lala Tulpan
Toiminta

Suurmoskeija Lala Tulpan on yksi Ufan tärkeimmistä nähtävyyksistä. Nykyisin tämä pyhättä on tärkein kulttuurinen, kasvatuksellinen ja uskonnollinen muslimikeskus ei ainoastaan Ufassa, vaan myös koko Baškortostanissa.
Lala Tulpan oli Baškirian päämoskeija ja sen yhteydessä tapahtui imaamien usean vuoden kestävä koulutus. Nykyään Lala Tulpan -moskeija-madrasa on maan tärkein muslimi- ja kulttuurikeskus, Venäjän korkeimman muftin Talgat Tajuddinin tärkein opetuspaikka ja Ufan toinen päämoskeija. Tärkeimpien islamilaisen kulttuurin ja uskonnollisten juhlapäivien aikaisia Tajuddinin koraanin lukemisia ja saarnaa välitetään Venäjän keskustelevision kanavien kautta sekä venäläisille että naapurimaiden muslimille. Suurten muslimijuhlien aikana moskeijasta tulee pyhiinvaelluskeskus paitsi tasavallan myös muille Venäjän alueiden islamisteille.
Se on edelleen Baškortostanin tasavallan johtava opetuskeskus, jossa järjestetään niin šakirdien koulutusta kuin kursseja, joissa kuka tahansa voi saada alustavan tiedon koraanista ja uskon perusteista. Madrasan lisäksi moskeijassa oli vuoteen 2005 asti venäläinen islamilainen yliopisto, jonka opettajat tekivät panoksensa muslimikoulujen ja madrasien opetusmateriaalien laatimisessa.
Lala Tulpan on usein suosittu paikka erilaisille konferensseille, näyttelyille ja keskusteluille. Viime vuosikymmenten aikana tilava konferenssisali on nähnyt monia kulttuuri- ja tieteellisiä tapahtumia. Täällä järjestetään usein korkeimpien poliittisten ja uskonnollisten johtajien kokouksia ja neuvotteluja.
Venäjän federaation presidentti Vladimir Putin vieraili moskeijassa 10. kesäkuuta 2001.
Putin tapaa Venäjän muslimien hengellisen keskushallinnon korkeimman muftin Talgat Tajuddinin ja Baškortostanin korkeimman muslimipapiston edustajat Ufassa v. 2003
Liu xing hua yuan (vuoden 2018 televisiosarja)

| Liu xing hua yuan> 流星花园 |
| --- | --- |
Tyyli:  draama
Kestoaika:  45 min
Pääosissa:   Shen Yue  Dylan Wang  Darren Chen  Caesar Wu  Connor Leong 
Alkuperämaa:   Kiina
Alkuperäiskieli:  mandariinikiina
Verkko:   Hunan TV
Esitetty:  9. heinäkuuta 2018 – 29. elokuuta 2018
Jaksoja:   49 
Tuotanto
Tuotantoyhtiö(t):   Star Ritz  Mango Entertainment  Edko Films 
Aiheesta muualla
IMDb
Liu xing hua yuan (kiin.: 流星花园; pinyin: Liúxīng Huāyuán, engl. Meteor Garden) on televisioyhtiö Hunan TV:n esittämä kiinalainen draamasarja. Sen päärooleissa ovat Shen Yue, Dylan Wang, Darren Chen, Caesar Wu ja Connor Leong.
Aiheesta muualla

IMDb
Littoisten työväentalo

| Littoisten työväentalo |
| --- | --- |
 Littoisten Työväenyhdistyksen edustajia maakuntajuhlilla Littoisten työväentalolla 1920-luvun loppupuolella.
Osoite:  Vuorikuja 7, 20660 Littoinen
Sijainti:  Lieto, Littoinen
Koordinaatit:  60°27′08″N, 22°24′18″E
Valmistumisvuosi:  1909
Omistaja:  Littoisten sos. dem. työväenyhdistys ry.
Runkorakenne:  hirsi
Julkisivumateriaali:  vaakaponttilautaverhous, ullakko pystylauta
Huoneistoala:  320 m2
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Littoisten Työnväentalo sijaitsee Liedon Littoisten kaupunginosassa, Kaarinan ja Liedon rajalla. Työväentalon omistaa Littoisten sos. dem. työväenyhdistys ry.
Historiaa

Littoisten työväenyhdistys perustettiin vuonna 1906. Työväentalon rakennustyöt aloitettiin vuonna 1908 ja talon vihkijäisjuhlaa vietettiin vuonna 1909. Alkuaan talo sijaitsi vuokra-tontilla, mutta tontti ostettiin omaksi vuonna 1927.
Rakennus

Talon rakentaminen aloitettiin vuonna 1908, ja sitä rakennettiin asteittain. Talo otettiin käyttöön vuonna 1909, kun valmiina oli yksi kokoushuone ja keittiö. Juhlasali rakennettiin myöhemmin. Talo sähköistettiin vuonna 1939. Alkuaan rakennus oli suorakaiteen muotoinen. Kahvilarakennus rakennettiin kohtisuoraan takasivua vasten, joten rakennuksesta tuli L-muotoinen. Alkuperäisen rakennuksen kivijalka on tehty tasasuurista luonnonkivistä, mutta myöhemmin rakennetuissa osissa on betonisokkeli. Talo on vuorattu vaakaponttilaudoituksella, ullakkokerros pystylaudoituksella. Lämmitys toimii öljyllä ja ilmalämpöpumpulla.
Talon käyttö

Taloa käyttävät kokoustoiminnassaan sekä Littoisten sos. dem. työväenyhdistys ry että Littoisten Työväen Urheilijat ry. Tiloja myös vuokrataan erilaisiin tilaisuuksiin.
Linda Jansson

Linda Jansson (s. 1974) on suomalainen ammattilaisuransa lopettanut tennispelaaja. Tenniksen lisäksi hän on kilpaillut Racketlonissa.
Elämä

Jansson on syntynyt Ahvenanmaalla.
Linda Jildmalm

Linda Jildmalm (s. 1984 Göteborg) on ruotsalainen elokuvaleikkaaja.
Jildmalm pääsi Tukholman draamakorkeakouluun vuonna 2009, mutta päättikin lähteä Los Angelesiin American Film Institute Conservatoryyn. Sieltä hän valmistui vuonna 2012 Master of Fine Arts -oppiarvolla. Hänen opettajiaan olivat muiden muassa Lynzee Klingman ja Donn Cambern. Jildmalm aloitti uransa elokuvissa vuonna 2008 ja työskenteli myös lyhytelokuvissa Yhdysvalloissa. Hän on tehnyt toistuvasti yhteistyötä esimerkiksi Beata Gårdelerin kanssa. Jildmalm on naimisissa elokuvaohjaaja Daniel di Gradon kanssa.
Jildmalm on työskennellyt myös televisiosarjoissa. Vuonna 2019 hän sai elokuvaleikkaajien Edithprisetin työstään televisiosarjassa Aika on meidän. Vuonna 2023 Jildmalm oli ehdolla parhaan leikkauksen Jussin saajaksi Hanna Bergholmin elokuvasta Pahanhautoja.
Aiheesta muualla

Linda Jildmalm Internet Movie Databasessa. (englanniksi)
Leteensuon turverata

Leteensuon turverata oli Hattulan Leteensuolla sijainnut kapearaiteinen turpeen kuljetukseen tarkoitettu rautatie. Rata kulki Hämeenlinna–Toijala-radan varrella sijainneelta Leteensuon pysäkiltä Leteensuon turpeenjalostustehtaalle ja sieltä edelleen Leteensuon suoalueelle. Rata oli käytössä ainakin 1950-luvulla.
Artikkeleita

Leteensuon turverata, Resiina 4/1981
Lontoon lentoasema

Lontoon lentoasema voi tarkoittaa seuraavia lentoasemia:
Gatwickin lentoasema
Heathrow'n lentoasema
London City Airport
Lutonin lentoasema
Stanstedin lentoasema
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Lontoon lentoasema”, voi hakea sivunnimihaulla, laajalla sivunnimihaulla tai tekstihaulla.
Likelike

| Likelike |
| --- | --- |
 prinsessa
 
Havaijin kuvernööri
Valtakausi:  maaliskuu 1879 – 2.9.1880
Edeltäjä:  Samuel Kipi
Seuraaja:  Kekaulike

Syntynyt:  13. tammikuuta 1851  Honolulu, Havaiji
Kuollut:  2. helmikuuta 1887 (36 vuotta)  Honolulu, Havaiji
Hautapaikka:  Mauna ʻAla
Puoliso:  Archibald Cleghorn
Lapset:  Ka‘iulani
Suku:  Kalākaua
Isä:  Caesar Kapaʻakea
Äiti:  Analea Keohokālole
Uskonto:  anglikaani
Likelike (oikealta nimeltään Miriam Kapili Kekāuluohi Likelike, 13. tammikuuta 1851 – 2. helmikuuta 1887) oli havaijilainen prinsessa ja tunnettu perinteisten taiteiden tukija. Yhdessä kolmen muun Havaijin kuninkaallisen kanssa hänen katsotaan kuuluvan ns. neljään taivaalliseen. Kaikki neljä ovat sisaruksia keskenään.
Tausta ja perhe

Likelike syntyi vuonna 1851. Hänen vanhempansa olivat Caesar Kapaʻakea ja Analea Keohokālole. Toisin kuin muut sisaruksistaan, Likelike sai kasvatuksensa Hilossa, kun hänet adoptoitiin perinteiseen havaijilaiseen tapaan. Syynä tähän oli se, että saaren ilmaston uskottiin olevan hyväksi prinsessan heikolle terveydelle.
Vuonna 1870 Likelike meni naimisiin Skotlannista lähtöisin olevan liikemiehen Archibald Cleghornin kanssa. Hääjuhla pidettiin Likeliken siskon, Lili‘uokalanin kotona Washington Placessa. Parille syntyi yksi tytär, Ka‘iulani, joka oli ainoa Kalākaua-suvun suora perillinen.
Julkinen toiminta

Kun Kalākaua nousi valtaan vuonna 1874, Likelike oli kruununperimysjärjestyksessä kolmantena Leleiohoku II:n ja Lili‘uokalanin jälkeen.
Maaliskuussa 1879 Likelike nimitettiin Havaijin saaren kuvernööriksi. Hänen kautensa päättyi jo 2. syyskuuta 1880, kun hänen tilalleen nimitettiin prinsessa Kekaulike.
Pian avioiduttuaan Likelike lähti miehensä kanssa vierailemaan Uudessa-Seelannissa ja Australiassa. Lisäksi hän vieraili kahdesti San Franciscossa. Näillä matkoillaan Likelike oivalsi, miten koulutus voisi hyödyttää Havaijin alkuperäisväestöä. Hän omistautui tälle loppuelämänsä ajaksi.
Likelike oli lahjakas muusikko ja tuki taiteita avokätisesti. Hänen omasta tuotannostaan tunnetuin lienee ‘Ainahau.
Liátiko

| Viiniköynnös (Vitis vinifera ’Liátiko’)> Tieteellinen luokittelu |
| --- | --- |
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Rosopsida
Lahko::  Vitales
Heimo::  Viiniköynnöskasvit Vitaceae
Suku::  Viiniköynnökset Vitis
Laji::  Viiniköynnös vinifera
Lajike::  ’Liátiko’
Kolmiosainen nimi
 Vitis vinifera ’Liátiko’ 
Infobox OKVirheellinen NIMI-arvo: 
Liátiko (kreik. Λιάτικο) on kreikkalainen viinin valmistukseen käytettävä tumma viinirypälelajike. Sitä kasvatetaan pääasiassa Kreetan saarella.
Liátiko on pääasiallinen lajike erityisesti Dafnésin seudulla, ja se on ainoa sallittu lajike paikan nimeä kantavissa viineissä. Lisäksi Liátikoa kasvatetaan Siteían seudulla, jossa sitä sekoitetaan Mandilarián kanssa. Lajiketta käytetään nykyisin suhteellisen vähän, mutta se oli saarelle erittäin merkittävä venetsialaisvallan aikana.
Ligue Ethias

| Ligue Ethias |
| --- | --- |

Laji:  koripallo
Maa(t):   Belgia
Perustettu:  1928
Joukkueita:  8
Hallitseva mestari:  Spirou Charleroi
Eniten mestaruuksia:  RC Malines (15)
Sivusto:  www.basketleague.be
Ligue Ethias on Belgian korkein koripallosarja.
Sarjasysteemi

Joukkueet pelaavat nelinkertaisen sarjan: jokainen joukkue pelaa jokaista joukkuetta vastaan kaksi peliä kotona ja kaksi vieraissa. Runkosarjan kuusi parasta joukkuetta pääsevät pudotuspeleihin. Runkosarjan kaksi ensimmäistä joukkuetta pääsevät suoraan välieriin ja sijoille 3–6 sijoittuneet joukkueet pelaavat puolivälierät. Puolivälierät ja välierät pelataan paras kolmesta-systeemillä.
Joukkueet kaudella 2012–2013

Okapi Aalstar
Port of Antwerp Giants
Belgacom Spirou Basket
Liège Basket
Leuven Bears
Belfius Mons-Hainaut
Telenet BC Oostende
VOO Verviers-Pepinster
Aiheesta muualla

Virallinen kotisivu (englanniksi) (ranskaksi) (hollanniksi)
Lizzy Yarnold

| Mitalit | Mitalit | Mitalit |  |
| --- | --- | --- | --- |
|   |   |   |  |
Maa:  Yhdistynyt kuningaskunta
Naisten skeleton
|  Olympialaiset  |  Olympialaiset  |  Olympialaiset  |  |
|  Kultaa | Sotši 2014 | skeleton |  |
|  Kultaa | Pyeongchang 2018 | skeleton |  |
| MM-kilpailut  | MM-kilpailut  | MM-kilpailut  |  |
|  Kultaa | Winterberg 2015 | skeleton |  |
|  Pronssia | Lake Placid 2012 | skeleton |  |
|  Pronssia | Königssee 2017 | skeleton |  |
| EM-kilpailut  | EM-kilpailut  | EM-kilpailut  |  |
|  Kultaa | Igls 2015 | skeleton |  |
Elizabeth Anne ”Lizzy” Yarnold, MBE (s. 31. lokakuuta 1988 Sevenoaks) on brittiläinen skeletonin kaksinkertainen olympiavoittaja sekä maailman- ja Euroopan-mestari. Yarnold on 172 senttimetriä pitkä ja painaa 78 kilogrammaa. Hänen valmentajanaan toimii Eric Bernotas.
Yarnold saavutti olympiakultaa vuosina 2014 ja 2018. MM-kilpailuista hänellä on yksi kulta vuodelta 2015 ja yksi pronssi vuodelta 2012. Vuonna 2015 Yarnold saavutti kultaa myös EM-kilpailuista. Kaudella 2013-2014 hän voitti maailmancupin kokonaiskilpailun oltuaan vain kerran palkintokorokkeen ulkopuolella.
Yarnold nimettiin vuonna 2014 brittiläisen imperiumin ritarikunnan jäseneksi (MBE). Hän kilpaili aiemmin seitsenottelussa, mutta sai lajikseen kelkkailun UK Sportin kykyjenetsintäohjelman myötä.
Ligue 2

| Ligue 2 |
| --- | --- |

Laji:  jalkapallo
Maa(t):   Ranska
Perustettu:  1933
Joukkueita:  20
Hallitseva mestari:  Toulouse
Sivusto:  Ligue 2 (ranskaksi)
Ligue 2 on Ranskan toiseksi korkein sarjataso jalkapallossa. Yhdessä Ligue 1:n kanssa se muodostaa LFP:n, Ligue de Football Professionelin. Sarjassa on 20 joukkuetta, jotka jokainen pelaavat toisiaan vastaan kahdesti kauden mittaan. Näin ottelumääräksi tulee 38. Kauden päätteeksi kaksi kärkijoukkuetta nousevat seuraavaksi kaudeksi Ligue 1:een ja kolmannesta paikasta pelataan karsinta, johon osallistuu Ligue 1:n kolmanneksi viimeiseksi sijoittunut joukkue. Vastaavasti kaksi viimeistä joukkuetta putoavat seuraavaksi kaudeksi Nationaliin ja kolmannesta putoajan paikasta pelataan karsinta.
Joukkueet kaudella 2022–2023

| Joukkue | Kaupunki | Päävalmentaja |
| --- | --- | --- |
| Amiens SC | Amiens |  Philippe Hinschberger |
| Annecy | Annecy |  Laurent Guyot |
| SC Bastia | Furiani |  Régis Brouard |
| Bordeaux | Bordeaux |  David Guion |
| SM Caen | Caen |  Stéphane Moulin |
| Dijon FCO | Dijon |  Omar Daf |
| Grenoble Foot | Grenoble |  Vincent Hognon |
| En Avant de Guingamp | Guingamp |  Stéphane Dumont |
| Laval | Laval |  Olivier Frapolli |
| Le Havre AC | Le Havre |  Luka Elsner |
| Metz | Metz |  László Bölöni |
| Nimes | Nîmes |  Nicolas Usaï |
| Chamois Niortais  | Niort |  Sébastien Desabre |
| Paris FC | Pariisi |  Thierry Laurey |
| Pau FC | Pau |  Didier Tholot |
| Rodez AF | Rodez |  Laurent Peyrelade |
| Quevilly-Rouen | Rouen |  Fabien Mercadal |
| Sochaux | Sochaux |  Olivier Guégan |
| Toulouse FC | Toulouse |  Philippe Montanier |
| Valenciennes FC | Valenciennes |  Christophe Delmotte |
Aikaisemmat voittajat

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|  1933/34 : Red Star ja  Olympique Alès  1934/35 : FC Metz  1935/36 : FC Rouen  1936/37 : Olympique de Marseille  1937/38 : RC Lens  1938/39 : Red Star  1939~45 : ei pelattu  1945/46 : FC Nancy ja  Montpellier Hérault SC  1946/47 : FC Sochaux  1947/48 : OGC Nice  1948/49 : RC Lens*  1949/50 : Nîmes Olympique  1950/51 : Olympique Lyonnais  1951/52 : Stade Français  1952/53 : Toulouse FC  1953/54 : Olympique Lyonnais  1954/55 : CS Sedan Ardennes  1955/56 : Stade Rennais  1956/57 : Olympique Alès  1957/58 : FC Nancy  1958/59 : Le Havre AC  1959/60 : Grenoble Foot 38  1960/61 : Montpellier Hérault SC  1961/62 : Grenoble Foot 38  1962/63 : AS Saint-Étienne |   |  1963/64 : Lille OSC  1964/65 : OGC Nice  1965/66 : Stade de Reims  1966/67 : AC Ajaccio  1967/68 : SC Bastia  1968/69 : SCO Angers  1969/70 : OGC Nice  1970/71 : Paris Saint-Germain  1971/72 : Valenciennes FC  1972/73 : RC Lens  1973/74 : Lille OSC  1974/75 : AS Nancy-Lorraine  1975/76 : SCO Angers  1976/77 : RC Strasbourg  1977/78 : Lille OSC  1978/79 : FC Gueugnon  1979/80 : AJ Auxerre  1980/81 : Stade Brestois  1981/82 : Toulouse FC  1982/83 : Stade Rennais  1983/84 : Tours FC  1984/85 : Le Havre AC  1985/86 : Racing Club de Paris  1986/87 : Montpellier Hérault SC  1987/88 : RC Strasbourg  1988/89 : Olympique Lyonnais  1989/90 : AS Nancy-Lorraine |   |  1990/91 : Le Havre AC  1991/92 : Girondins de Bordeaux  1992/93 : FC Martigues  1993/94 : OGC Nice  1994/95 : Olympique de Marseille  1995/96 : SM Caen  1996/97 : La Berrichonne de Châteauroux  1997/98 : AS Nancy-Lorraine  1998/99 : AS Saint-Étienne  1999/00 : Lille OSC  2000/01 : FC Sochaux  2001/02 : AC Ajaccio  2002/03 : Toulouse FC  2003/04 : AS Saint-Étienne  2004/05 : AS Nancy-Lorraine  2005/06 : Valenciennes FC  2006/07 : FC Metz  2007/08 : Le Havre AC  2008/09 : RC Lens  2009/10 : SM Caen  2010/11 : Evian Thonon Gaillard FC  2011/12 : SC Bastia  2012/13 : AS Monaco FC  2013/14 : FC Metz  2014/15 : Troyes AC  2015/16 : AS Nancy  2016/17 : RC Strasbourg |   |  2017/18 : Stade Reims |
* Vuoden 1948/49 sarjassa ensimmäiseksi sijoittui nimellä FC Sarrebruck esiintynyt saksalaisseura 1. FC Saarbrücken Ranskan miehittämältä Saarlandin alueelta, mutta joukkueen saavuttamat pisteet jätettiin Ranskan jalkapalloliiton päätöksellä huomioimatta lopputuloksista.
Litteäpääkissa

| Litteäpääkissa |
| --- | --- |

Uhanalaisuusluokitus
 Erittäin uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Petoeläimet Carnivora
Heimo::  Kissaeläimet Felidae
Suku::  Prionailurus
Laji::  planiceps
Kaksiosainen nimi
 Prionailurus planiceps  (Vigors & Horsfield, 1827) 
 Litteäpääkissan levinneisyys
Katso myös
   Litteäpääkissa Wikispeciesissä   Litteäpääkissa Commonsissa 
Infobox OKNimi-testi OKIUCN-testi OK: 
Litteäpääkissa eli malesiankissa (Prionailurus planiceps, joskus Felis planiceps tai Ictailurus planiceps) on pieni kaakkoisaasialainen kissaeläin. Lajia tavataan etenkin vesistöjen tuntumassa ja se saalistaa etenkin kaloja. Muuten sen elintavoista tiedetään vain vähän. Kansainvälinen luonnonsuojeluliitto eli IUCN on määritellyt litteäpääkissan erittäin uhanalaiseksi lajiksi.
Taksonomia

Litteäpääkissa on monotyyppinen, eli sitä ei jaeta omiin alalajeihinsa. Kissaeläimistä se on toinen vain  kahdesta monotyyppisenä pidetystä lajista. Perinpohjaisia fylogeneettisia tutkimuksia lajista ei kuitenkaan ole tehty. Laji on aikaisemmin luokiteltu kissojen sukuun Felis. Nykyisin se on luokiteltu sukuun Prionailurus. Sen lähisukulainen on kalastajakissa.
Koko ja ulkonäkö

Litteäpääkissa on suhteellisen pienikokoinen kissaeläin. Urosten ruumiin pituus on 41–61 cm ja paino 1,5–2,7 kg. Naaraiden vastaavat lukemat ovat 44–52 cm ja 1,5–1,9 kg. Lyhyen ja karvaisen hännän pituus ib 13–20 cm. Turkki on paksu, lyhyt ja pehmeä. Väritykseltään se on selkäpuoleltaan punertavanruskea ja tummanruskea. Vatsapuoli on valkoinen. Karvojen kärjet ovat valkoiset, mikä antaa hopeisen vaikutelman. Litteäpääkissan pää on sen nimen mukaisesti litteähkö ja pitkulainen. Korvat ovat pienet. Naama on muuta ruumista vaaleampi. Kuonon molemmin puolin on valkoiset raidat. Myös leuka ja kuono ovat valkoiset. Kuono on suhteellisen pitkä ja sen suussa on taakse osoittavia hampaita. Hampaat ovat sen sukulaisia terävämmät ja pidemmät. Silmät ovat suuret. Raajat ovat pitkät ja kapeat. Varpaiden välissä on osittainen nahkapoimu. Kynnet ovat näkyvillä eikä niitä voi vetää kokonaan sisään. Naarailla on neljä nisäparia.
Tavallinen kesykissa on yleensä litteäpääkissaa suurempi. Leopardikissa on suurin piirtein samankokoinen, mutta sen jalat, häntä ja korvat ovat pidemmät.
Levinneisyys ja elinympäristö

Litteäpääkissan levinneisyysalue käsittää osia Bruneista, Indonesiata ja Malesiata. Lajia esiintyy Sumatralla, Borneolla ja Malakan niemimaalla. Levinneisyysalue on hyvin laikuttainen. Lajia on esiintynyt myös Thaimaan eteläkärjessä, josta se on kuitenkin jo saattanut hävitä.
Laji suosii elinympäristönään voimakkaasti kosteikkoja. Tavallisimpia esiintymispaikkoja ovat suot, järvet, purot ja jokivarsimetsät.
Elintavat

Litteäpääkissan elintavat tunnetaan hyvin huonosti. Suuri osa sen elintapoihin liittyvistä yksityiskohdista tunnetaan pelkästään tarhaolosuhteissa olevien yksilöiden perusteella. Laji on hyvin vaikea havaita luonnollisessa elinympäristössään. Todennäköisesti se liikkuu pääosin yksin. Aktiivinen se on hämärässä. Kaikki tunnetut havainnot on tehty yöllä tai varhain aamusta lähellä vesistöjä. Esimerkiksi sen jalkojen ominaisuuksia on pidetty sopeutumina osittaiseen vesielämään hieman esimerkiksi joidenkin näätäeläimien tapaan. Litteäpääkissa on hyvä uimari ja se pystyy helposti ylittämään esimerkiksi jokia.
Kalat muodostavat litteäpääkissan tärkeimmän ravinnonlähteen. Sen hampaisto on sopeutunut pitämään kiinni kalasta. Kalan kiinni saatuaan se kuljettaa saaliinsa ennen syömistä yleensä vähintään parin metrin etäisyydelle ilmeisesti estääkseen saaliin paon takaisin veteen. Kalojen ohella ravintoon voivat kuulua pienet linnut, jyrsijät ja hedelmät. Joidenkin havaintojen mukaan se voi käydä siipikarjan kimppuun. Samaan tapaan joissakin havainnoissa on esitetty sen saattavan pestä ruokaansa vedessä hieman pesukarhun tapaan.
Litteäpääkissan lisääntymisestä tiedetään vain vähän. Tiineys kestää luultavasti 56 päivää. Poikasia on kerrallaan 1–2. Vankeudessa litteäpääkissat ovat eläneet 14-vuotiaiksi saakka.
Uhat ja suojelu

Kansainvälinen luonnonsuojeluliitto eli IUCN on määritellyt litteäpääkissan erittäin uhanalaiseksi lajiksi. Kannan kooksi on arvioitu 2 499 täysikasvuista yksilöä ja kantojen uskotaan olevan laskussa.
Suurin uhka lajille on sen elinympäristöjen häviäminen ja muuttuminen. Tähän vaikuttavia tekijöitä on sen suosimien kosteikkojen katoaminen ihmisasutuksen, kuivattamisen, plantaasien, saasteiden ja hakkuiden takia, Kalakannat ovat kärsineet monilla alueilla liikakalastuksesta. Palmuöljyplantaasit ovat laajentuneet huomattavasti ja muodostavat ehkä suurimman yksittäisen uhan. Lajia on myös metsästetty ansoilla ja myrkyttämällä.
Laji kuuluu CITES-sopimuksen liitteeseen I. Sen metsästys ja kauppa on laitonta Indonesiassa, Malesiassa ja Thaimaassa. Bruneissa erityistä lainsäädäntöä ei ole.
Litteäpääkissan kallo.
Kamera-ansan kuva Malesian Sabahista.
Yöllä videolla kuvattu litteäpääkissa.
Lethal Enforcers

| Lethal Enforcers |
| --- | --- |
Kehittäjä:  Konami
Julkaisija:  Konami
Säveltäjä:  Kenichiro Fukui
Pelisarja:  Lethal Enforcers
Julkaistu:  1992
Lajityyppi:  rail shooter (en) (käännä suomeksi) ja valopistoolipeli (en)
Pelimuoto:  yksinpeli ja yhteistyömoodi
Ikäluokitus:  ESRB: Alkaen 17 vuotta  USK 18 
Alusta:  kolikkopeli, Sega Mega Drive, SNES
Jakelumuoto:  Pelimoduuli ja CD-ROM
Lisää peliartikkeleitaVideopelien teemasivulla
Lethal Enforcers on Konamin vuonna 1992 julkaisema ammuntapeli. Peli julkaistiin alun perin kolikkopelinä ja myöhemmin kotikonsoleille kuten SNES, Sega Mega Drive sekä Sega Mega-CD. Peli tuli tunnetuksi muun muassa väkivaltaisuutensa johdosta.
Vuonna 1994 Konami julkaisi pelille jatko-osan Lethal Enforcers 2: Gun Fighters, joka sijoittui villiin länteen.
Aiheesta muualla

Lethal Enforcers Killer List of Videogamesissä (englanniksi)
Lethal Enforcers MobyGamesissa (englanniksi)
Like a Prayer (kappale)

| ”Like a Prayer” Madonna |
| --- | --- | --- |

Singlen tiedot
 Albumilta: Like a Prayer
 Julkaistu: helmikuu 1989 maaliskuu 1989 (Japani)
 Tuottaja(t): Madonna, Patrick Leonard
 Tyylilaji: pop
 Kesto: 05.39
 Levy-yhtiö: Warner Bros.
Listasijoitukset
  Suomen virallinen lista: 1.
Madonnan muut singlet
| ”Spotlight” 1988 | ”Like a Prayer” 1989 | ”Express Yourself” 1989 |
Like a Prayer on yhdysvaltalaisen poplaulaja Madonnan kappale ja ensimmäinen singlejulkaisu albumilta Like a Prayer. Kappale julkaistiin helmikuussa 1989 Pohjois-Amerikassa ja Euroopassa Madonnan itsensä ja Patrick Leonardin tuottamana. Kuoron säestämästä kappaleesta tuli yksi Madonnan uran suurimmista hiteistä. Alun perin kappaleesta suunniteltiin mainosta Pepsille, mutta Pepsi purki sopimuksen kappaleen musiikkivideon aiheuttaman kohun vuoksi. Madonna tosin sai pitää viiden miljoonan palkkionsa.
Kohusta huolimatta kappale ylsi Billboard-listan sijalle yksi ja oli listaykkösenä myös Eurochart Hot 100-listalla, Suomessa, Australiassa, Kanadassa, Japanissa, Italiassa, Irlannissa, Norjassa, Ruotsissa, Suomessa, Espanjassa, Isossa-Britanniassa, Sveitsissä, Uudessa-Seelannissa, Belgiassa. Toiseksi kappale sijoittui Saksassa, Ranskassa, Hollannissa ja Itävallassa.
Musiikkivideo

Kappaleen musiikkivideon on ohjannut Mary Lambert. Videolla Madonna muun muassa suutelee tummaihoista pyhimystä ja tanssii palavien ristien keskellä. Musiikkivideo synnytti maailmanlaajuisen kohun ja herätti paheennusta yhdistämällä katolisuuden ja seksuaalisuuden. Jopa itse paavi Johannes Paavali II tuomitsi kappaleen ja sen jälkeen julkaistun albumin kristinuskoa 
rienaavaksi.
Tuotanto

Mary Lambert – ohjaaja
Sharon Oreck – tuottaja
Steven Poster – valokuavusohjaaja
John Travers – leikkaaja
O Pictures – tuotantoyhtiö